**e–Komunikacija u 6 koraka**

**O e-Komunikaciji**

Usluga koja odvjetnicima omogućava:

* Slanje podneska trgovačkom sudu elektroničkim putem.
* Zaprimanje pošiljaka s trgovačkog suda elektroničkim putem.
* Udaljeni uvid u sudske predmete u kojima je punomoćnik stranke.
* Notifikaciju o stečajevima.

1. **Prijavite se u sustav e-Komunikacija**

**Odvjetničkom zboru** prijavite da želite koristiti sustav eKomunikacija, koji će potom pokrenuti Vaš upis u interni registar Ministarstva pravosuđa.

Pribavite **elektroničku vjerodajnicu** sigurnosne razine 3 i više.   
Listu prihvaćenih vjerodajnica, s popisom institucija koje ih izdaju kao i sigurnosne razine, potražite na poveznici [**https://gov.hr/e-gradjani/lista-prihvacenih-vjerodajnica/1667**](https://gov.hr/e-gradjani/lista-prihvacenih-vjerodajnica/1667)

Pristupite usluzi e-Komunikacija putem web adrese [**https://usluge.pravosudje.hr/komunikacija-sa-sudom/**](https://usluge.pravosudje.hr/komunikacija-sa-sudom/)

1. **Pripremite podnesak za slanje na sud**

Potpišite podnesak naprednim ili kvalificiranim **elektroničkim potpisom**, lokalno na svom računalu.

U eKomunikaciji koristite modul '**Moji podnesci - Nacrti podnesaka – Novi podnesak'**.

1. Odaberite opciju pokrećete li novi postupak ili šaljete podnesak u postojeći sudski predmet.
2. Ispunite osnovne podatke o podnesku i prilozima, strankama te sudskoj pristojbi.
3. Učitajte podnesak (potpisan elektroničkim potpisom) i priloge.
4. **Zaprimite pošiljku sa suda**

Za zaprimanje sudskih pošiljaka koristite modul **'Moj pretinac'** te ikonu sa povećalom .

Sadržaj sudskog dokumenta unutar pošiljke, dostupan vam je tek kada je pošiljka zaprimljena.

1. **Pošaljite podnesak sud**

Potvrdite istinitost i točnost upisanih podataka.

Pošaljite podnesak sudu.

Ispišite potvrdu o uspješnom slanju podneska sudu.

1. **Notifikacija o stečajevima**

Odvjetnicima je dodatno omogućen izdvojen pregleda predmeta, u kojima su punomoćnici stranke u postupku, a stranka je u predstečajnom ili stečajnom postupku.

Za uvid u te predmete koristite modul **'Stečajevi'**.

Podaci dostupni na ovom modulu potječu iz informacijskog sustava eSpis, kojeg koriste općinski, županijski i trgovački sudovi, Visoki trgovački sud te kazneni odjel Vrhovnog suda RH.

Za primjedbe glede točnosti i ažurnosti upisanih podataka potrebno se obratiti sudu pred kojim se vodi postupak.

1. **Uvid u sudske predmete**

Odvjetnicima je dodatno omogućen udaljeni uvid u predmete, u kojima su evidentirani kao punomoćnici stranke u sudskom postupku.

Za uvid u sudske predmete koristite modul **'Moji predmeti'**.

Podaci dostupni na ovom modulu potječu iz informacijskog sustava eSpis, kojeg koriste općinski, županijski i trgovački sudovi, Visoki trgovački sud te kazneni odjel Vrhovnog suda RH.

Za primjedbe glede točnosti i ažurnosti upisanih podataka potrebno se obratiti sudu pred kojim se vodi postupak.